Un bebeluş de cinci luni, din judeţul Vaslui, a murit din cauza rujeolei. Este primul caz de deces din acest judeţ. În ultima lună, în Vaslui au fost înregistrate alte două îmbolnăviri, la copii de şapte luni şi de un an.

De la începutul epidemiei de rujeolă, în România au murit 26 de persoane din cauza complicaţiilor bolii, iar numărul de cazuri confirmate a trecut de 5.700.

La sfârşitul săptămânii trecute, în stocurile direcţiilor de sănătate publică din 15 judeţe nu mai exista niciun vaccin împotriva rujeolei. Ministrul Sănătăţii, Florian Bodog, a promis că în următoarele zile vor fi distribuite în ţară 10.000 de doze.